След Скопското земетресение през 1963 г. Галич изработва новия градски план на Скопие. В периода 1960 – 1974 е директор на Института по урбанизъм. Между 1982 и 1986 е председател (министър) на републиканския комитет за урбанизъм и защита на околната среда в шестнадесетото правителство на Социалистическа република Македония. Разработва проекти за пространствения план на Община Велес и на Социалистическа република Македония. Негови проекти се реализират в скопските квартали Маджари, Кисела вода, Гази Баба, Чаир и Топаана.